***Община Видин***

***от 1 януари 2021 г. продължава предоставянето на***

***Топъл обяд*** *в условия на пандемията от COVID – 19*

*по Оперативна програма за храни и/ или основно материално подпомагане*

*от Фонда за европейско подпомагане на най-нуждаещите се лица*

 Операцията е планирана в отговор на пандемията от COVID-19 в страната и осигурява подкрепа за задоволяване на базовата нужда от храна на хората, които се нуждаят от социална закрила в най-висока степен. В съответствие с целите на операцията целевите групи са:

* Лица без доходи или с ниски доходи под линията на бедност:

 - хора в затруднение поради влошената икономическа обстановка в страната;

 - хора, които поради възрастта си или налични увреждания са в по-висок риск от заразяване и неблагоприятно протичане на инфекцията.

* Лица, поставени под карантина – без доходи или с ниски доходи под линията на бедност и нямат близки, които да им окажат подкрепа.
* Лица, обект на социално подпомагане, за които е установена нужда от допълнителна подкрепа и в условията на извънредна епидемична обстановка са в невъзможност да задоволят основните си жизнени потребности.

 Всеки работен ден , достъп до топъл обяд имат общо 500 човека   на територията на цялата община.

 **Топлият обяд вкючва супа, основно ястие и хляб, а веднъж в седмицата – и десерт.**

 Храната се приготвя от „АССА 77“ ЕООД – Видин при спазване на всички хигиенни изисквания.

 Фирмата е избрана съобразно Закона за обществените поръчки. Транспортирането се извършва от Домашния социален патронаж при Общината.

 **В град Видин има 4 пункта, откъдето нуждаещите се могат да получат обяда си: в СУ „Св. св. Кирил и Методий“, в ж.к. „Георги Бенковски“ (кв. „Калето“), в ж.к. „Васил Левски“ (до „Къщата с куклите“) и в кв. „Нов път“. В останалите населени места обядът се доставя на определени от кметствата пунктове.** При извънредна епидемична ситуация, Община Видин има готовност за предприемане на допълнителни мерки с оглед опазване на здравето на хората.

 ***Кандидат-потребителите за социалната услуга подават комплект документи***

 ***в ОП”Социални дейности”, ул: „Княз Борис I” № 3 – за гр. Видин, а за населените места в Община Видин – в кметствата.***